രജിസ്ട്രേഷന് എടുത്ത ശേഷം റിട്ടേണുമില്ല പിഴയുമില്ല: ജപ്തി നടപടിയിലേക്ക് ജിഎസ്ടി വകുപ്പ് തൃശൂര്: ജിഎസ്ടി രജിസ്ട്രേഷന് എടുത്ത ശേഷം റിട്ടേണ് സമര്പ്പിക്കാതെയും വൈകുന്നതിന് പിഴയൊടുക്കാതെയും രണ്ടര ലക്ഷത്തോളം വ്യാപാരികള്. നവംബറില് ശേഷം തല്സ്ഥിതി തുടര്ന്നാല് ജപ്തി നടപടിയിലേക്ക് നീങ്ങുമെന്ന് അധികൃതര് മുന്നറിയിപ്പ് നല്കിക്കഴിഞ്ഞു. റിട്ടേണ് മുടങ്ങിയാല് പ്രതിമാസം 10000 രൂപ പിഴയെന്ന വ്യവസ്ഥയില് നിന്ന് 1000 രൂപയാക്കി കുറച്ചിരുന്നു. എന്നാല് ഇതിലും മുടക്കമുണ്ടായതോടെയാണ് വകുപ്പ് നടപടിയിലേക്ക് നീങ്ങുന്നത്. റിട്ടേണ് സമര്പ്പണം പ്രോത്സാഹിപ്പിക്കുന്നതിനായിരുന്നു പിഴ സംഖ്യ കുറച്ചത്. ഇതിനുള്ള കാലപരിധി ആഗസ്റ്റ് 31നായിരുന്നു. ഇത് വീണ്ടും നവംബര് 30 വരെ നീട്ടിയിട്ടുണ്ട്. എന്നാല് കാര്യമായ പുരോഗതി റിട്ടേണ് സമര്പ്പണത്തിലുണ്ടാവുന്നില്ല. ഈ സാഹചര്യത്തിലാണ് ജപ്തി നടപടിയിലേക്ക് നീങ്ങുമെന്നുള്ള മുന്നറിയിപ്പ് വകുപ്പ് നല്കിയിരിക്കുന്നത്. Tags gst gst return shortlink